text: Skole for mekanikere udvides i Vejle
  24 maj 2011 kl. 14.05
  Autoskolen på Syddansk Erhvervsskole i Vejle udvides med næsten 4.000 kvadratmeter.
  Det første spadestik til byggeriet blev taget tirsdag.
  Byggeriet skal være færdigt i januar næste år.
  De nye lokaler består af stueetage og første sal med værksteder for personvogne i stuen og teorilokaler på førstesalen. De nye værksteder udstyres med nye lifte og nyt testudstyr, og der bliver fleksible undervisningslokaler med skydedøre.
  - Det kræver en del at blive mekaniker i dag, for det hele bliver mere og mere computerstyret, forklarer vicedirektør Erland Boelskifte. Derfor skal både værksteder og udstyr også være i orden, fordi gode fysiske rammer af erfaring fører til et højt fagligt niveau.
  